Mai ții minte "Ziua Izabelei", cel mai mare eveniment posibil, la care toată lumea a avut acces liber? Tânăra care a provocat atunci isterie a crescut acum și a devenit o domnișoară adevărată. Cum arată azi eleva ce a invitat toată România la ziua ei de naștere.
Sute de mii de români au declarat că au participat la "Ziua Izabelei" în 2015 și s-au distrat de minune pe seama acestui eveniment internațional. În urmă cu 9 ani, o isterie a fost provocată de greșeala unei fetițe de 12 ani care a organizat o petrecere publică pe Facebook.
Cu zeci de mii de oameni, unii dintre ei de renume, petrecerea Izabelei ar fi fost una dintre cele mai bune ale anului. Au fost prezente personalități celebre, precum Traian Băsescu, Leonardo di Caprio și Eminem. Este evident că ne referim la conturi de Facebook false, care au fost create special pentru amuzaent.
În plus, pagini fictive au fost create pentru cei care au dorit să se amuze pe seama adolescentei. Mama copilei nu știa ce haos provocase fiica sa, mai ales pentru că îi controla mereu telefonul, pentru a se asigura că nu face nicio greșeală.
Într-un moment de neatenție, însă, toată România a primit invitație la petrecere. Pentru că a setat evenimentul pentru toți utilizatorii, postarea a ajuns la îndemâna multor oameni, care și-au anunțat participarea.
"Toată lumea mă întreabă, toată lumea zice că vin şi eu, vin şi eu. Nu se mai ţine ziua Izabelei! A fost, nu ştiu, o simplă greşeală, au făcut ele o pagină… Au scris data de naştere acolo şi de aici a plecat. În loc să trimită doar prietenilor ei, a trimis la toată lumea.
Eu o controlez în fiecare seară ce face, ce scrie, dar eu ştiu ce va face de acum? Sper să nu mai facă o asemenea prostie", spunea pe vremea aceea Valentina Stoneciu.
Deoarece evenimentul a devenit extrem de popular în mediul online, au apărut numeroase pagini web care se referă la Ziua Izabelei. La vremea aceea, unele cluburi au organizat evenimente sub această denumire și cineva a cumpărat un domeniu web numit ziuaizabelei.com, semn că gluma a prins la public.
Isteria nu a durat prea mult, dar unii încă mai fac glume pe seama acestui eveniment ce va rămâne în amintirea tuturor. Mulți se întreabă, însă, cum arată acum tânăra ce a avut parte de faimă la doar 11 ani.
Timpul a trecut, iar tânăra este acum o domnișoară în toată firea, care a încercat să uite de greșeala făcută în perioada copilăriei. Potrivit informațiilor pe care le-a postat pe rețelele sociale, Izabela Stoenciu are 21 de ani și este studentă la Universitatea Spiru Haret.
Izabela postează frecvent fotografii îndrăznețe pe rețelele sociale și este foarte activă în mediul online. Are o mulțime de urmăritori, care îi apreciază deseori postările. S-a schimbat complet, are mulți prieteni, dar nu a ajuns la performanța de a avea parte de o petrecere reală, la care să participe 100 de mii de oameni.
În urmă cu 9 ani, psihologii trăgeau un semnal de alarmă asupra greșelii, pe care o considerau extrem de gravă, având în vedere că era vorba de un copil. Aceștia recomandau tuturor părinților să fie atenți la ce fac cei mici pe Internet, fiind un mediu extrem de periculos.
"Cauza este foarte mică, dacă nu primeşte explicaţiile corespunzătoare, şi efectul uriaş. Este o zonă pe care părinţii ar trebui să o supravegheze îndeaproape. Din păcate, a sta cu ochii pe ceea ce face copilul în mediul virtual nu este o acţiune de tip poliţienesc.
Ci mai degrabă ar trebui să fie integrată în tot ceea ce se numeşte relaţia cu copilul şi atenţia pe care părintele o are în toate acţiunile pe care el le face. O explicaţie de tipul 'nu e bine' nu va face decât să creeze şi mai multă confuzie", spunea pe vremea aceea psihologul Cristina Fulop pentru digi24.